গণফোরাম সভাপতি ড. কামাল হোসেনের সমালোচনা করে এ আওয়ামী লীগ নেতা বলেন, আজকে অনেকে আইনকে ‘খেলনা’ বলছেন- পঁচাত্তরের পর যখন বিনা বিচারে শত শত মুক্তিযোদ্ধা অফিসারকে হত্যা করা হল তখন তিনি কোথায় ছিলেন। তিনি কেন যুদ্ধাপরাধীদের বিচারের সময় একদিনও ট্রাইব্যুনালে যাননি। তার মেয়ের জামাই যুদ্ধাপরাধীদের পক্ষে বিশ্বব্যাপী দুতিয়ালি করে বেরিয়েছে। ‘দুর্নীতিবাজ’ তারেক রহমান বিএনপির দায়িত্ব নেয়ায় আজকে তিনি বলছেন, এর মূল্যায়ণ দেশবাসী করবে। তাহলে তিনি কি দেশের বাইরের লোক। তিনি এই দেশের নাগরিক নন। কিভাবে একজন দুর্নীতিবাজের পক্ষে তিনি সাফাই গান!